
Årsberetning Flå IL Ski 2016

Skistyret har bestått av følgende personer frem til Årsmøtet i Flå IL 2016:
Leder: Jon Olav Røsbjørgen
Nestleder: Svanhild Engan
Kasserer: Erik Jensen
Sekretær: Ragnhild Nyhus Røsbjørgen
Sponsoransvarlig: Stein Eidsmo Hova
Dugnadsansvarlig: Erling Hugdal
Arrangementskoordinator: Per Arne Tangvik
Anleggsansvarlig: Ketil Reitan

Skistyret har bestått av følgende personer fra april 2016:
Leder: Jon Olav Røsbjørgen
Arrangementsansvarlig: Anders Holte
Rennansvarlig interne arrangement: Svanhild Engan
Sponsoransvarlig: Stein Eidsmo Hova
Sponsorkoordinator: Erik Jensen
Kommunikasjonsansvarlig: Ragnhild E. N. Røsbjørgen
Dugnadsansvarlig: Per Arne Tangvik
Anleggsansvarlig: Ketil Reitan


Våre aktiviteter og anlegg:

Skistyret. Vi har hatt 2 formelle styremøter. I tillegg har det vært flere uformelle møter i forbindelser med våre arrangementer. En del avgjørelser er blitt gjort ved hjelp av mail og telefon. 

Arrangement: 
Sigurd Fremos Minneløp (3/1) og Flårennet (31/3) ble avlyst pga snømangel.
Poeng- og klubbrenn. 
Alle poengrenn ble arrangert som planlagt i lysløypa på Fremo onsdager denne vinteren. Litt over 60 stk var påmeldt fra 8 år og oppover og 37 barn fra barnehagealder tom 7 år. Det ble arrangert to skileikrenn og seks poengrenn med avslutning på Langmyra med Flåklyparenn. Det ble ei super avslutning på årets skisesong med Flåklyparennet i påskestemning på Langmyra 30. mars. Anne Reitan og Nordhild Forsell har hjulpet til på kjøkkenet i skihytta under poengrennene og klubbrennet. Faste tidtakere har vært Anders Stensås, Morten Mellingen og Simen Stensås. Klubbrennet ble arrangert 9. mars med hele 87 stk til start både med og uten tidtaking. Ragnhild Nyhus Røsbjørgen og Jan Magnus Røsbjørgen ble klubbmestere. Premieutdeling for klubbrennet ble gjort i skihytta rett etter rennet. Premieutdeling for poengrennene ble avviklet i Flå Samfunnshus mandag 11. april sammen med Trimavdelinga og uttrekning av årets Flåtrimmer som ble John Einvik. 

Skitreningene. 
Som i de foregående årene har det vært fellestreninger med samarbeidsklubbene Trønderlyn, Lundamo og Hovin på mandager og torsdager på høsten. Dette fungerer fint og gir et større miljø med sine positive følger. 22 barn fra Flå har vært med i alderen 8-18 år. I 2016 deltok Åsmund Engan Granlund (G13), Anders Nyhus Røsbjørgen (G14) og Jan Magnus Røsbjørgen (G16) på ST (Sør-Trønder)-cuprennene. Åsmund og Anders deltok på Midtnorskmesterskap i Surnadal. Vegard Stav (M19) har deltatt både på ST-cup og Norgescup. Han ble nr 3 sammenlagt på ST-cupen og fikk flere gode plasseringer i Norgescupen. Vegard tok også to sølvmedaljer i KM sprint og langdistanse fristil.
Det legges ut fortløpende informasjon på hjemmesiden til Flå il etter at våre løpere har deltatt på skirenn. Flere av de yngste har deltatt på stafetter slik som Heimdalsstafetten og Soknastafetten.
Det jobbes godt og systematisk for å gi et tilbud som er variert og tilrettelagt for den enkelte. I skisesongen 2016/2017 er det Hovin som planlegger og tilrettelegger for trenerteamet.
Miljøsamling på Savalen ble det også i 2016 helga 25.-27. november. Den var for samarbeidsklubbene og samlet i overkant av 60 personer. Og denne gangen var vi heldige med snøforholdene og fikk ei super helg på ski.

Seterrennet. 
Hele 86 stk gikk det tradisjonelle Seterrennet utover Flåmarka i et nydelig vintervær søndag 6. mars. Dette året ble det kun arrangert som trimrenn uten tidtaking. Distansene var som før 25 km eller 32 km.

Langmyra. 
Takket være en kjempeinnsats fra løypekjørerne (Ivar Bjørgen, Esten Engan, Arnstein Holte og Ketil Reitan) ble det flotte løypeforhold også denne vinteren. Løypenettet er som tidligere år det samme.
Stor takk til Skisportens venner for all dugnadsarbeid både i forbindelse med rydding av løypa og oppussing av brakkene.
Dagens løype ble arrangert gjennom Trondhjems Skiklubb 13.-14. februar 2016.
Med god markedsføring via hjemmesiden og Facebook har vi tiltrukket oss mange utabygds på Langmyra. Og med GPS sender blir det enkelt for folk å følge med når løypene er kjørt opp: http://skisporet.no/sortrondelag/langmyra.

Lysløypa. 
Skihytta ble gjennomgått og rengjort under dugnaden 22. oktober 2016. Det kjøres opp etter planen som de aktive går etter i forhold til fristil/klassisk. Jon Olav Eidsmo kjører i lysløypa i tillegg til de som kjører på Langmyra.

Flå Ils ski på nett: 
Vi jobber hele tiden med å legge ut relevant informasjon på vår del av hjemmesiden til Flå IL. Der legges det ut informasjon om det skiavdelingen holder på med, det være interne arrangementer eller andre arrangementer som våre aktive har deltatt på. For mer info, se http://flåil.no.
Vi har også egen gruppe på Facebook som brukes som infokanal i tillegg til hjemmesida; Langmyra skianlegg, Flå il ski

Egen email adresse: flaaski@gmail.com. Alle henvendelser til skiavdelingen bes gjort via denne.

Økonomi. 
Se eget vedlegg.


13. februar 2017
For skistyret
Jon Olav Røsbjørgen
leder

